CELEX: 32010R0353
Language: lt
Date: 2010-04-23 00:00:00
Title: 2010 m. balandžio 23 d. Komisijos reglamentas (ES) Nr. 353/2010, kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai [ Mirabelles de Lorraine (SGN)]

24.4.2010   
            
            
               LT
            
            
               Europos Sąjungos oficialusis leidinys
            
            
               L 104/45
            
         KOMISIJOS REGLAMENTAS (ES) Nr. 353/2010
   2010 m. balandžio 23 d.
   kuriuo patvirtinami neesminiai saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai [Mirabelles de Lorraine (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 9 straipsnio 2 dalies antrą sakinį,
   kadangi:
   
               (1)
            
            
               Remdamasi Reglamento (EB) Nr. 510/2006 9 straipsnio 1 dalies pirma pastraipa, Komisija išnagrinėjo Prancūzijos pateiktą saugomos geografinės nuorodos „Mirabelles de Lorraine“, kuri buvo įregistruota pagal Komisijos reglamentą (EB) Nr. 1107/96 (2), specifikacijos pakeitimo paraišką.
            
         
               (2)
            
            
               Paraiška siekiama iš dalies pakeisti specifikaciją įtraukiant greitai sušaldytas mirabeles. Taip pat padaryta kitų pakeitimų, visų pirma susijusių su kilmės vietos įrodymu ir ženklinimu.
            
         
               (3)
            
            
               Komisija išnagrinėjo šį pakeitimą ir nusprendė, kad jis pagrįstas. Pagal Reglamento (EB) Nr. 510/2006 9 straipsnį pakeitimas nėra esminis; Komisija gali jį patvirtinti netaikydama minėto reglamento 5, 6 ir 7 straipsniuose nurodytos procedūros,
            
         PRIĖMĖ ŠĮ REGLAMENTĄ:
   1 straipsnis
   Saugomos geografinės nuorodos „Mirabelles de Lorraine“ specifikacija iš dalies keičiama pagal šio reglamento I priedą.
   2 straipsnis
   Pagrindinių specifikacijos duomenų bendrasis dokumentas pateikiamas šio reglamento II priede.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. balandžio 23 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 93, 2006 3 31, p. 12.
   
      (2)  OL L 148, 1996 6 21, p. 1.
   
      I PRIEDAS
      Patvirtinami tokie saugomos geografinės nuorodos „Mirabelles de Lorraine“ specifikacijos pakeitimai:
      
         Apibūdinimas
      
      
                  (1)
               
               
                  Įterpiama dalis: „Lotaringijos mirabelės gali būti pakuojamos ir pateikiamos šviežios arba greitai sušaldytos. Šviežios mirabelės skirtos valgyti arba pramoniniam perdirbimui. Greitai sušaldytos mirabelės skirtos pramoniniam perdirbimui arba prekybai ir gali būti pateiktos įvairiai:
                  
                              (a)
                           
                           
                              sveikos, su kaulu,
                           
                        
                              (b)
                           
                           
                              sveikos, be kaulo,
                           
                        
                              (c)
                           
                           
                              puselės, be kaulo.“
                           
                        
            
                  (2)
               
               
                  Patikslintas produkto aprašymas – aprašytos įvairios vaisių paskirtys ir galimi pateikimo būdai.
               
            
                  (3)
               
               
                  Įterpiama ši dalis: „Kiekvienos kategorijos produktų savybės turi atitikti galiojančius teisės aktus.“
               
            
                  (4)
               
               
                  Įterpta lentelė, kurioje pateiktos fizinės cheminės produkto savybės:
                  
                               
                           
                           
                              
                                 Mirabelles de Lorraine
                              
                           
                        
                              Savybės
                           
                           
                              Vaisiaus skersmuo ≥ 22 mm,
                              I kategorijos vaisius, skirtas valgyti
                              Taisyklės, taikomos vaisiams, skirtiems pramoniniam perdirbimui
                              Spalva ≥ 4 (pagal AREFE spalvų skalę, žr. 5 priedą)
                              Vidutinis cukraus kiekis – ≥ 16 Brikso laipsnių vaisių, skirtų valgyti, atveju, ir ≥ 15 Brikso laipsnių vaisių, skirtų pramoniniam perdirbimui, atveju (smulkinimo būdas)
                           
                        
            
         Kilmės įrodymas
      
      
                  (1)
               
               
                  Sakinys „Kiekvienos siuntos atveju įmonės registre pažymi kilmės ūkį, siunčiamą kiekį, pakuotės tipą ir paskirties vietą“ pakeičiamas sakiniu „Kiekvienos siuntos atveju įmonės užtikrina atsekamumą didėjančia ir mažėjančia tvarka, pagal kurį galima nustatyti kilmės ūkį, siunčiamą kiekį, pakuotės tipą ir paskirties vietą“
               
            
                  (2)
               
               
                  Išbraukiami šie punktai:
                  
                              (a)
                           
                           
                              „aerex dėžių, juostų, etikečių ar lipdukų su ženklo pavadinimu spausdinimo ir naudojimo deklaracijos
                           
                        
                              (b)
                           
                           
                              narių apskaitos dokumentų, susijusių su identifikavimo etiketėmis, juostomis ir lipdukais, kopija“
                           
                        
            
                  (3)
               
               
                  Įterpiamos tokios dalys:
                  
                              (a)
                           
                           
                              „Supakavus, kiekviena vienetinė pakuotė (vaisių, skirtų valgyti, atveju) arba kiekviena paletė (vaisių, skirtų pramoniniam perdirbimui, atveju) pažymima kodu, pagal kurį galima atsekti ankstesnių operacijų duomenis (toks kodas gali sutapti su gamybos ar paletės lapo numeriu).
                           
                        
                              (b)
                           
                           
                              Siunčiant gamybos lape įrašoma siuntimo data ir kliento pavadinimas.“
                           
                        
            
         Gamybos būdas
      
      
                  (1)
               
               
                  Patikslinimas, susijęs su dirvožemio tipais: „45 % mažyčių dalelių, mažesnių nei 20 mikronų (molis ir dumblas)“.
               
            
                  (2)
               
               
                  Išbrauktas 4.4.2 dalies sakinys: „panašu, kad klimatas daro įtaką produkto kokybei“; šią dirvožemio-klimato-kokybės sąsają šiuo metu tyrinėja AREFE: „jau 6 metus tiriama 20 medelynų, o galutiniai eksperimento rezultatai bus paskelbti po 3 metų“.
               
            
                  (3)
               
               
                  Panaikintos su sodų atnaujinimu susijusios nuorodos į regioninės specifikacijos nuostatas.
               
            
                  (4)
               
               
                  Panaikintas lapų tyrimas rudenį.
               
            
                  (5)
               
               
                  Panaikintas ne mažiau kaip 150 medžių/ha tankumo reikalavimas.
               
            
                  (6)
               
               
                  Pakeisti sunokimo laispnio tyrimo kriterijai.
               
            
                  (7)
               
               
                  Pereita nuo Hunter A skalės prie AREFE skalės.
               
            
                  (8)
               
               
                  Didesnis už 4 ar lygus 4 cukraus ir rūgštingumo santykis pakeistas ne mažesniu kaip 15 Brikso laipsnių matavimu.
               
            
                  (9)
               
               
                  Įterptas paaiškinimas apie temperatūros sumą: „F2 etapo temperatūros suma yra ne mažesnė už 1 750°C (6 priedas: brandumo protokolas): skaičiuojant nuo 50 % prasiskleidusių žiedų, vidutinė temperatūra skaičiuojama kasdien. Buvo įrodyta, kad Mirabelle 1510 veislės mirabelės subręsta, kai temperatūros suma pasiekia 1 850°C. Ankstyvosios atmainos subręsta prie 1 750°C.“
               
            
                  (10)
               
               
                  Įterpta dalis apie sušaldymą: „Greito sušaldymo technologijos esmė – sudaryti intensyvią šiluminę apykaitą, dėl kurios temperatūra labai greitai sumažinama iki ne daugiau kaip –18°C; tuo ši technika skiriasi nuo užšaldymo. Kuo tokia apykaita yra greitesnė, tuo geresnės bus organoleptinės produkto savybės. Naudojant šį konservavimo būdą, išsaugoma Lotaringijos mirabelių kokybė ir organoleptinės savybės. Greito užšaldymo privalumai:
                  
                              (a)
                           
                           
                              organoleptiniai privalumai (išvaizda, konsistencija, skonis). Iš visų konservavimo būdų šaltis yra vienintelis būdas, kai galima atstatyti visas organoleptines produkto savybes, kokios jos buvo konservavimo metu.
                           
                        
                              (b)
                           
                           
                              Maistiniai privalumai. Greitas sušaldymas pats savaime neturi jokios įtakos maistinėms savybėms. Stiprus šaltis stabilizuoja produktą tos būklės, kurioje jis yra užšaldymo metu.
                           
                        
                              (c)
                           
                           
                              Mikrobiologiniai privalumai. Temperatūrai esant žemesnei nei –18°C mikroorganizmai nebesidaugina. Tai, kad visiškai nėra vandens (jis labai greitai visas paverčiamas ledu) taip pat yra kliūtis jiems daugintis.“
                           
                        
            
                  (11)
               
               
                  Sakinys „šioje vietovėje vaisiai auginami, sandėliuojami prieš juos supakuojant ir pakuojami“ pakeistas sakiniu „Visos operacijos (auginimas, atranka, atranka pagal dydį, pakavimas) šviežių vaisių atveju vyksta geografinėje vietovėje. Greitai sušaldytų vaisių atveju, geografinėje vietovėje vyksta šios operacijos: auginimas, atranka, atranka pagal dydį, kaulų išėmimas, greitas sušaldymas.“
               
            
         Ženklinimas etiketėmis
      
      Etiketėmis ženklinama atsižvelgiant į teisės aktų reikalavimus
      
         Kita
      
      Grupės pavadinimas ir sudėtis:
      AIAL tapo AMDL
      Išbraukiama pirmininko pavardė
      Neberašomi įmonių pavadinimai
      Įterptos pastabos apie asociacijos tikslus ir veiklą
      Patikslinti asociacijos veiklos nuostatų pagrindai ir jos, kaip kokybės grupės, vaidmuo.
      Atsižvelgiant į Reglamentą (EB) Nr. 1898/2006, atnaujinta klasė.
   
   
      II PRIEDAS
      
         BENDRASIS DOKUMENTAS
      
      Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos
      „MIRABELLES DE LORRAINE“
      EB Nr. FR-PGI-0117-0194-10.12.2007
      
         SGN (X) SKVN ( )
      
      1.   Pavadinimas
      
      „Mirabelles de Lorraine“
      2.   Valstybė narė arba trečioji šalis
      
      Prancūzija
      3.   Žemės ūkio produkto arba maisto produkto aprašymas
      
      3.1.   Produkto rūšis
      
      
                  1.6 klasė.
               
               
                  Vaisiai, daržovės
               
            3.2.   Produkto, kuriam taikomas 1 punkte nurodytas pavadinimas, aprašymas
      
      Apvalus, geltonos ar aukso spalvos (kai sunoksta), nedidelis (skersmuo >22 mm) vaisius su atsiskiriančiu kauliuku; vidutinis cukraus kiekis – 16 Brikso laipsnių vaisių, skirtų valgyti, atveju, ir 15 Brikso laipsnių vaisių, skirtų pramoniniam perdirbimui, atveju; spalva – 4 pagal AREFE spalvų skalę. Išvestas iš Mirabelles de Nancy ir Mirabelles de Metz veislių, 1961 m. oficialiame rūšių kataloge pažymėtų numeriais 91 291 ir 91 290, klonų (erškėtinių šeima, Prunus Insistitia rūšis).
      Lotaringijos mirabelės parduodamos šviežios ar greitai sušaldytos (sveikos su kaulu, sveikos be kaulo arba puselėmis be kaulo).
      3.3.   Žaliavos (taikoma tik perdirbtiems produktams)
      
      —
      3.4.   Pašarai (taikoma tik gyvūninės kilmės produktams)
      
      —
      3.5.   Specialūs gamybos veiksmai, atliktini nustatytoje geografinėje vietovėje
      
      Visos operacijos (auginimas, atranka, atranka pagal dydį, pakavimas) šviežių vaisių atveju vyksta geografinėje vietovėje.
      Greitai sušaldytų vaisių atveju, geografinėje vietovėje vyksta tik šios operacijos: auginimas, atranka, atranka pagal dydį, kaulų išėmimas, greitas sušaldymas.
      Specialios pjaustymo, trynimo, pakavimo ir kt. taisyklės
      Dėl vaisiaus trapumo ir pavojaus produktą sutraiškyti vežant, švieži vaisiai pakuojami geografinėje vietovėje.
      Pakavimas reiškia vienetinę pakuotę, paletę ir greitą sušaldymą.
      3.6.   Specialios ženklinimo etiketėmis taisyklės
      
      „Mirabelles de Lorraine“
      Sertifikavimo įstaigos pavadinimas ir adresas
      SGN ir (arba) Bendrijos logotipas
      4.   Geografinė vietovė
      
      Lotaringijos mirabelės geografinė vietovė apima visas Meuse, Meurthe-et-Moselle, Moselle ir Vosges departamentų komunas.
      SGN „Mirabelles de Lorraine“ gali būti žymimos tik šioje vietovėje esančiuose soduose išaugintos mirabelės.
      5.   Ryšys su geografine vietove
      
      5.1.   Geografinės vietovės ypatumai
      
      Lotaringijos regionas puikiai tinka mirabelėms auginti. Regionui būdingi molingi ir kalkiniai dirvožemiai (magnis, kalis). Lotaringijos mirabelių sodai sodinami dirvoje, kurioje yra 45 % mažyčių dalelių, mažesnių nei 20 mikronų (smulkus molis ir dumblas).
      5.2.   Produkto ypatumai
      
      
         Mirabelles de Lorraine yra išvestos iš dviejų vietinių veislių: Mirabelles de Nancy ir Mirabelles de Metz.
      
         Mirabelles de Lorraine ypatumas susijęs su tokia jų savybe: kad vaisiai augimas būtų optimalus, sodų tankis neturi būti didesnis už 400 medžių hektare; derlius nuimamas, kai vaisiai optimaliai sunokę, tai daroma per trumpą laikotarpį (nuo rugpjūčio pradžios iki rugsėjo vidurio, maždaug 6 savaitės). Tikslas – gauti geltoną ir saldų vaisių, tuo tarpu kituose regionuose mirabelės yra žalios ir rūgštokos.
      5.3.   Priežastinis geografinės vietovės ir produkto kokybės ar ypatybių (SKVN atveju) arba produkto ypatingos kokybės, gero vardo ar kitų ypatybių (SGN atveju) ryšys
      
      Ryšys su geografine vietove grindžiamas geru produkto vardu. Šis gero vardo pagrindas – Mirabelle de Lorraine užimama vieta vietinėje gastronomijoje, jis atsispindi literatūroje, ypač XVI a. istoriniuose šaltiniuose.
      Tradicinės, šiandien vis dar švenčiamos, šventės patvirtina, kad vartotojai vertina šį produktą. Lotaringijoje auginama 70–80 % visų Prancūzijos mirabelių.
      Tradiciniai perdirbimo būdai: Daug Mirabelle de Lorraine panaudojama uogienėms, konservuotoms uogoms gaminti, konditerijoje. Yra daug vietinių receptų, kur viena iš sudedamųjų dalių yra mirabelės; tai patvirtina tradicinį uogų panaudojimą ne tik šviežiam vartojimui.
      
         Nuoroda įpaskelbtą specifikaciją
      
      http://www.inao.gouv.fr/repository/editeur/pdf/CDC-IGP/CDC-mirabelle-de-Lorraine.pdf